Az 1911-ben vízre bocsátott "Princess Royal" a háború kitörése után egy hónappal már az Első Helgolandi csatában harcolt. Később a Karibi-térségbe vezényelték, hogy megakadályozza a Német Kelet-Ázsia Kötelék áthaladását a Panama-csatornán. Miután a német hajók 1914 decemberében elsüllyedtek a Falkland-szigeteki csatában, a csatacirkáló visszatért Európába. Részt vett a doggerbanki csatában, ahol csak néhány találatot ért el, viszont az egyik gránátja megbénította a Blücher német páncélos cirkálót. Ezután az "1. Csatacirkáló Köteléknek" lett a Zászlóshajója, Osmond Brock parancsnoksága alatt. A Jütlandi csatában kisebb sérüléseket szenvedett, másfél hónap alatt ki tudták javítani. A csata után a Második Helgolandi ütközetet kivéve eseménytelen Észak-tengeri őrjáratokban vett részt. 1920-ban tartalékba helyezték, majd a Washingtoni haditengerészeti szerződés szerint 1922-ben szétbontották.